कैयौ जावै के अजमेर रै चौहाण राजा बीसलदेव रै राज में अेक बाध रौ अणूंतौ ई आतंक हौ। उणी दिनां सांभर रै क्षत्रिय कांडल रौ पोतौ अर मांडल रौ बेटौ हरिराम नौकरी-चाकरी री सोय में उठै पूगियौ अर अेक मालण रै घरै ठैरियौ। उण दिन बाध रौ भोजन बणण सारू मालण रै बेटै री बारी ही। हरिराम उणरै बेटै री ज्यान बचावण सारू उणरी जगै खु गयौ अर उण नरभक्खी बाध नै मार नांखियौ। जद वौ आपरी तरवार धोवण सारू कनै आई बावड़ी कनै पूगियौ तौ उठै पंडित कोकाशाह री बेटी लीला सूं उणरौ मिलणौ हुयौ।